Steve Buscemi

Steven Vincent Buscemi (født 13. desember 1957) er en amerikansk skuespiller.

Tidlig liv 
Buscemi ble født i Brooklyn, New York. Han er sønn av John Buscemi, en italiensk-amerikansk krigsveteran, og en irsk-amerikansk mor. Steve gikk ut fra Valley Stream Central High School i 1975, og Bennington College i 1980. Som 8-åring flyttet han med foreldrene til Long Island. Han flyttet tilbake til Brooklyn som voksen, og jobbet som brannmann fra 1980 til 1984.

Karriere

Skuespill 
Buscemi er tilknyttet den eksperimentelle teatergruppen The Wooster Group. Hans mest kjente filmroller var blant annet Mr. Pink i De hensynsløse (Reservoir Dogs), Garland Greene i Con Air, Rockhound i Armageddon, Donny i Den store Lebowski og Carl Showalter i Fargo. Til tross for at han vanligvis har kun biroller har han også hatt suksess som hovedrolleinnehaver, spesielt rollen som Seymour i Ghost World. I 2010 fikk han hovedrollen i HBO-serien Boardwalk Empire, noe som førte til at han vant en Screen Actors Guild Award og en Golden Globe Award for beste mannlige skuespiller i en TV-dramaserie.

Buscemi spiller ofte karakterer som er nevrotiske og paranoide. Han er ofte med i filmer av Coen-brødrene, hvor han ofte dør på en grusom, smertefull og overraskende måte. I Fargo blir Buscemi skutt i kjeven med en revolver. Når han insisterer på å få en større del av pengene hakker partneren hans ham i stykker med en øks, før han blir stappet i en flisekutter.

I 2003 hadde Buscemi en gjesteopptreden som seg selv i serien The Simpsons. I 2004 fikk Buscemi en rolle i mafiaserien The Sopranos, som Tony Sopranos fetter og barndomsvenn, Tony Blundetto. Buscemi regisserte fire episoder i serien.

Regi 
I tillegg til skuespill har Buscemi også en karriere som regissør. Han har blant annet regissert filmene Trees Lounge (1996), Animal Factory (2000), Lonesome Jim (2005) og Interview (2007). I tillegg til filmregi har han også regissert episoder av seriene Homicide: Life on the Street og The Sopranos.

Privatliv 
Buscemi var gift med performanceartisten, koreografen og filmmakeren Jo Andres frem til hennes død i 2019.

Han har én sønn, Lucian Buscemi, født i 1990. 

Dagen etter 11. september 2001 dro Steve Buscemi til sin gamle brannstasjon for å være frivillig, og jobbet tolvtimers skift i én uke i letingen etter overlevende. Han holdt seg unna kameraene og jobbet anonymt.

Filmografi 
 Parting Glances (1986)
 Kiss Daddy Goodnight (1987)
 Slaves of New York (1989)
 Mystery Train (1989)
 Lonesome Dove (1989)
 Tales from the Darkside: The Movie (1990)
 King of New York (1990)
 Miller's Crossing (1990)
 Barton Fink (1991)
 In the Soup (1992)
 De hensynsløse (1992)
 Twenty Bucks (1993)
 Rising Sun (1993)
 The Adventures of Pete & Pete (TV) (1993)
 Ed And His Dead Mother (1993)
 The Search for One-eye Jimmy (1994)
 The Hudsucker Proxy (1994)
 Airheads (1994)
 Pulp Fiction (Cameo) (1994)
 Billy Madison (1995) (ikke kreditert)
 Living in Oblivion (1995)
 Things to Do in Denver When You're Dead (1995)
 Desperado (1995)
 Fargo (1996)
 Escape from L.A. (1996)
 Trees Lounge (1996)
 Con Air (1997)
 Den store Lebowski (1998)
 The Impostors (1998)
 Bryllupssangeren (1998) (ikke kreditert)
 Armageddon (1998)
 Big Daddy (1999)
 Ghost World (2000)
 28 dager (2000)
 Animal Factory (2000)
 Final Fantasy: The Spirits Within (2001) (stemme)
 The Grey Zone (2001)
 Love in the Time of Money (2001)
 Monsterbedriften (voice) (2001)
 Mr. Deeds (2002)
 The Laramie Project (2002)
 Små Spioner 2: Øya av forsvunne drømmer (2002)
 Små Spioner 3-D: Game Over (2003)
 Coffee and Cigarettes (2003)
 Big Fish (2003)
 Sopranos (TV) (2004)
 Q-gjengen (2004) (stemme)
 Lonesome Jim (2005)
 The Island (2005)
 Paris, je t'aime (2006)
 Charlottes tryllevev (2006) (stemme) 
 Monster House (2006) (stemme)
 Interview (2007)
 I Think I Love My Wife
 I Now Pronounce You Chuck and Larry
 The Simpsons
 Delirious
 Romance & Cigarettes
 30 Rock
 Akutten (2008)
 Igor (2008)
 Rage (2009)
 John Rabe (2009)
 G-Gjengen (2009)
 The Messenger (2009)
 Handsome Harry (2009)
 Boardwalk Empire (2010)
 Saint John of Las Vegas (2010)
 Youth in Revolt (2010)
 Grown Ups (2010)
 The Chosen One (2010)
 Pete Smalls Is Dead (2010)
 The Death of Stalin (2017)

Referanser

Eksterne lenker 
 The Illustrious Steve Buscemi
 Steve Buscemi: Indie King 
  

Skuespillere fra USA
Gjesteskuespillere i Simpsons
Personer fra USA av irsk opphav
Personer fra USA av italiensk opphav
Personer fra New York City